**ילנה ולדימירובנה, הנסיכה הגדולה של רוסיה** (ברוסית: **Еле́на Влади́мировна**) ‏ (17 בינואר 1872 - 13 במרץ 1957), הייתה נכדתו של אלכסנדר השני, קיסר רוסיה ואשתו של ניקולאס, נסיך יוון ודנמרק.

ביוגרפיה
--------

ילנה נולדה ב-17 בינואר 1872 בצארסקויה סלו, לולדימיר אלכסנדרוביץ', הנסיך הגדול של רוסיה, בנו השלישי של אלכסנדר השני, קיסר רוסיה, ולמריה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ואוגוסטה, נסיכת רויס-קסטריץ. לילנה ולאחיה הייתה אומנת אנגלייה, והם דיברו אנגלית ברמה של שפת אם.

בצעירותה דובר שילנה תתחתן עם הנסיך מקס פון באדן, אולם ההצעה לא יצאה אל הפועל. בשנת 1899 דובר על כך שילנה תתחתן עם פרנץ פרדיננד, ארכידוכס אוסטריה, אולם הוא התחתן לבסוף עם סופיה חוטק. ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות.

בעקבות המהפכה הרוסית בשנת 1917, והקמת הרפובליקה ההלנית השנייה בשנת 1922, עברה המשפחה להתגורר בצרפת, שם הייתה ילנה מעורבת בעבודת צדקה עבור הגולים הרוסים, ובמיוחד ילדים. ילנה ומשפחתה חיו בצורה אלגנטית, אך לא מופרזת, מכיוון שבוטלה הקצבה שהם קיבלו מיוון ומרוסיה, ומקורות ההכנסה שלהם היו אוסף התכשיטים הנהדר של ילנה, ויצירותיו של ניקולאס.

בתחילת 1938 מת בעלה ניקולאס, נסיך יוון ודנמרק כתוצאה מהתקף לב, ובמהלך מלחמת העולם השנייה חיה ילנה ביוון. ב-13 במרץ 1957 מתה ילנה באתונה, ובצוואתה היא הורישה את הספרייה האישית שלה לבית הספר הניסיוני אנווירטיה.

משפחתה
------

ב-29 באוגוסט 1902 התחתנה ילנה עם ניקולאס, נסיך יוון ודנמרק, בנם של גאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, ממנו נולדו לה 3 בנות:

* אולגה, נסיכת יוון ודנמרק (1903–1997), התחתנה עם פאבלה, נסיך יוגוסלביה
* אליזבת, נסיכת יוון ודנמרק (1904–1955), התחתנה עם קרל תאודור, רוזן טרינג-יטנבאך
* מרינה, נסיכת יוון ודנמרק (1906–1968), התחתנה עם הנסיך ג'ורג', דוכס קנט

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ניקולאי הראשון, קיסר רוסיה |   | שרלוטה, נסיכת פרוסיה |   | לודוויג השני, הדוכס הגדול של הסן |   | וילהלמינה, נסיכת באדן |   | פאול פרידריך, הדוכס הגדול של מקלנבורג-שוורין |   | אלכסנדרינה, נסיכת פרוסיה |   | היינריך השישים ושלושה, נסיך רויס-קסטריץ |   | אלאונורה, רוזנת שטולברג-ורניגרודה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אלכסנדר השני, קיסר רוסיה |   |   |   |   |   | מריה, נסיכת הסן |   |   |   |   |   | פרידריך פרנץ השני, הדוכס הגדול של מקלנבורג-שוורין |   |   |   |   |   | אוגוסטה, נסיכת רויס-קסטריץ |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ולדימיר אלכסנדרוביץ', הנסיך הגדול של רוסיה |   |   |   |   |   |   |   |   |   |   |   |   |   | מריה, דוכסית מקלנבורג-שוורין |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ילנה ולדימירובנה, הנסיכה הגדולה של רוסיה** |
|

קישורים חיצוניים
----------------

ויקישיתוף מדיה וקבצים בנושא **ילנה ולדימירובנה, הנסיכה הגדולה של רוסיה** בוויקישיתוף